Document ID: /roh_data/filtered/fineweb-2-filterrobots_roh.jsonl.gz/73969

Ils umens svizzers domineschan la cursa da velo cunter il temp al campiunadi europeic a Minca. Steffan Bissegger gudogna aur davant il campiun europeic da l'onn passà Stefan Küng. Davos ils dus Stefans turgovians cumplettescha il campiun mundial Filippo Gana da l'Italia il podest.
Gia il suentermezdi aveva Marlen Reusser defendì ses titel da campiunessa europeica en la medema disciplina tar las dunnas avant la cun-favurita ollandaisa Ellen van Dijk e Riejanne Markus. La Grischuna Elena Hartmann è vegnida 9avla.